**Borsos Lőrinc – Mozdíthatatlan ország**

Borsos Lőrinc. Egy 2008 óta alkotó művész, ám ez a név takar egy kis kreatív csavart. Ez a név Borsos János és Lőrincz Lilla művészeket rejti maga mögött.

Mozdíthatatlan ország. Mit is jelent számunkra az, hogy mozdíthatatlan. Valamilyen tárgy, vagy entitás, melyet fizikailag képtelenség megmozdítani. Legyen ez egy betontömb, egy hatalmas épület, vagy egy állat, mely olyan nagy súllyal bír, hogy szinte képtelenség megmozdítani. Szinte. Ez a kulcsszó. Mozdíthatatlan nem létezik a valóságban, esetleg a képzeletünkben, bár a mű nem erre reflektál.

Ez a címválasztás többszörösen is értelmezhető. Az elmúlt évek politikai zűrzavarára is lehet utalás, hogy a vezetés elhitette velünk, hogy egy teljesen mozdíthatatlan, kizökkenthetetlen országban élünk, valamint utalás lehet az Újszövetségben is megjelenő „mozdíthahtatlan országra”.

Az alkotás egy agyagból készült parlament, mely egy hatalmas acél rázóasztalon helyezkedik el. Az elmélet egyszerű. Asztalt működésbehoz, majd vár….és vár…és vár… Senki nem tudta, hogy a parlament vajon elveszti-e a stabilitását és összedől, vagy elkezd repedezni, esetleg semmi nem fog vele történni. A művészek el is mondták, hogy az elindítás után jó idő elteltével többen is odamentek hozzájuk és kérdezték, hogy mi fog történni. Volt, aki szinte szurkolt, hogy a parlament dőljön össze miahamarabb, van, akinek meggyőződése volt, hogy semmi nem fog vele történni.

Azt hiszem, ez az egyik legjobb mutató arra, hogy ki mennyire bízott, vagy bízik az adott vezetésben és, hogy mennyire tört meg a hite, az iránt, ami itthon folyik.

Arról, hogy mi is történt ezzel a terrakotta tömbbel, nem írok, hiszem az egyik legnagyobb videómegosztón mindenki számára megtekinthető. Azonban, mielőtt belenézünk a videóba, vagy utána olvasunk. Gondolkozzunk el azon, hogy mi melyik opciónak szurkolunk. Összedől, vagy sem. És még egy kis szösszenet. Közel hét év elteltével aktuális még ez a mű, ezek a kérdések. Vajon ma összedőlne a mozdíthatatlan ország?